Document ID: 32000R1477

Uredba Komisije (ES) št. 1477/2000
z dne 10. julija 2000
o določitvi znižanih kmetijskih komponent in dodatnih dajatev, ki se uporabljajo od 1. julija 2000 pri uvozu blaga, ki ga zajema Uredba Sveta (ES) št. 3448/93 v okviru evropskih sporazumov, v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o določitvi trgovinskih režimov, ki se uporabljajo za določeno blago, pridobljeno s predelavo kmetijskih proizvodov [1], kakor je nazadnje spremenjena z Uredbo (ES) št. 2491/98 [2], in zlasti člena 7 Uredbe,
ob upoštevanju naslednjega:
(1) Protokol 3 o trgovini s predelanimi kmetijskimi proizvodi med Češko republiko in Skupnostjo je bil spremenjen s Protokolom za prilagoditev Evropskega sporazuma s Češko republiko po širitvi in urugvajskem krogu [3], ki je začel veljati 1. decembra 1998.
(2) Protokol 3 o trgovini s predelanimi kmetijskimi proizvodi med Slovaško republiko in Skupnostjo je bil spremenjen s Protokolom za prilagoditev Evropskega sporazuma s Slovaško republiko po širitvi in urugvajskem krogu [4], ki je začel veljati 1. novembra 1998.
(3) Protokol 3 o trgovini s predelanimi kmetijskimi proizvodi med Republiko Madžarsko in Skupnostjo je bil spremenjen s Protokolom za prilagoditev Evropskega sporazuma z Republiko Madžarsko po širitvi in urugvajskem krogu [5], ki je začel veljati 1. januarja 1999.
(4) Protokol 3 o trgovini s predelanimi kmetijskimi proizvodi med Romunijo in Skupnostjo je bil spremenjen s Protokolom za prilagoditev Evropskega sporazuma z Romunijo po širitvi in urugvajskem krogu [6], ki je začel veljati 1. januarja 1999.
(5) Protokol 3 o trgovini s predelanimi kmetijskimi proizvodi med Bolgarijo in Skupnostjo je bil spremenjen s Protokolom za prilagoditev Evropskega sporazuma z Bolgarijo po širitvi in urugvajskem krogu [7], ki je začel veljati 1. julija 2000.
(6) Protokol št. 2 o trgovini s predelanimi kmetijskimi proizvodi, kakor je spremenjen s protokolom, ki spreminja Evropski sporazum z Republiko Estonijo [8], je začel veljati 1. septembra 1999.
(7) Protokol št. 2 o trgovini s predelanimi kmetijskimi proizvodi, kakor je spremenjen s protokolom, ki spreminja Evropski sporazum z Republiko Litvo [9], je začel veljati 1. septembra 1999.
(8) Protokol št. 2 o trgovini s predelanimi kmetijskimi proizvodi, kakor je spremenjen s protokolom, ki spreminja Evropski sporazum z Republiko Latvijo [10], je začel veljati 1. marca 2000.
(9) Dajatve, ki izhajajo iz teh ukrepov, ne smejo presegati tistih, ki se uporabljajo skladno s skupno carinsko tarifo.
(10) Uredba Komisije (ES) št. 1460/96 [11], spremenjena z Uredbo (ES) št. 2495/97 [12], določa podrobna pravila za izvajanje preferencialnih trgovinskih sporazumov, ki se uporabljajo za določeno blago, pridobljeno s predelavo kmetijskih proizvodov iz člena 7 Uredbe (ES) št. 3448/93 -
SPREJELA NASLEDNJO UREDBO:
Člen 1
Ta uredba določa zmanjšane kmetijske komponente, ki se od 1. julija 2000 uporabljajo pri uvozu blaga, zajetega v Uredbi (ES) št. 3448/93, za katere preferencialni sporazumi, sklenjeni z zadevnimi državami, predvidevajo znižanje kmetijske komponente ter ustrezno znižane dodatne dajatve.
Člen 2
Zneski iz prilog I in II se pri uvozu iz Češke republike uporabljajo pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim s Češko republiko.
Zneski iz prilog III in IV se uporabljajo pri uvozu iz Slovaške republike pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim s Slovaško republiko.
Zneski iz prilog V, VI, VII in VIII se uporabljajo pri uvozu iz Republike Madžarske pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim z Republiko Madžarsko.
Zneski iz prilog IX in X se uporabljajo pri uvozu iz Romunije pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim z Romunijo.
Zneski iz prilog XI in XII se uporabljajo pri uvozu iz Bolgarije pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim z Bolgarijo.
Zneski iz prilog XIII in XIV se uporabljajo pri uvozu iz Republike Estonije pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim z Republiko Estonijo.
Zneski iz prilog XV in XVI se uporabljajo pri uvozu iz Republike Litve pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim z Republiko Litvo.
Zneski iz prilog XVII in XVIII se uporabljajo pri uvozu iz Republike Latvije pod pogoji, določenimi skladno s Protokolom 3 Sporazuma o trgovini in z njo povezanimi ukrepi, sklenjenim z Republiko Latvijo.
Člen 3
Ta uredba začne veljati na dan objave v Uradnem listu Evropskih skupnosti.
Uporablja se od 1. julija 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2000

Labels: 17
5
3
6
18
15